Publication: Magyar Közlöny
Issue: MK-2000-122 (Year: 2000, Number: 122)
Era: 1990-2004
Section: A jövedéki adóról és a jövedéki termékek forgalmazásának különös szabályairól szóló 1997. évi CIII. törvény (a továbbiakban: Jöt.) 89. §-a (2) bekezdésének f) pontjában
Paragraph Index: 1002

(1) Az R. 7. §-ának (2) bekezdése helyébe a következő rendelkezés lép: „(2) A kiskereskedelmi boltok üzlethelyiségében és tárolóhelyén (raktárában), a vendéglátóipari üzletek és a kereskedelmi szálláshelyek tárolóhelyén (raktárában), továbbá a nagykereskedés tárolóhelyén (raktárában) csak bontatlan fogyasztói csomagolású, adójeggyel ellátott dohánygyártmány tartható. A forgalmazás során az adójegy bármely módon történő eltakarása, felülragasztása, az adójegyen felirat alkalmazása tilos. A szabadforgalomban a dohánygyártmányok gyűjtőcsomagolásának felbontásakor talált adójegy nélküli vagy a hamis adójegyű, illetve nem a Jöt. és e rendelet előírásainak megfelelően felragasztott adójegyű árut a forgalomból ki kell vonni, és egyidejűleg a kereskedelmi egység (üzlet, raktár, tárolótelep) fekvése szerinti vámhivatalt értesíteni kell.”

Source: https://magyarkozlony.hu/hivatalos-lapok/c3cc4e2c2591ef58b56eb6bd50faab92273f71d4/dokumentumok/156af28d52096b406f7bff844ed5a8005bd4ebec/letoltes